b'\n_START_ARTICLE_\nF\xc3\xb8tex food\n_START_PARAGRAPH_\nF\xc3\xb8tex Food er en dansk k\xc3\xa6de af supermarkeder, der i mods\xc3\xa6tning til stores\xc3\xb8steren F\xc3\xb8tex kun forhandler f\xc3\xb8devarer._NEWLINE_I forhold til F\xc3\xb8tex er F\xc3\xb8tex Food-butikkerne v\xc3\xa6sentligt mindre: omkring 1.000-1.500 kvm. Butikkerne tilbyder et bredt udvalg af f\xc3\xb8devarer af h\xc3\xb8j kvalitet, unikke produkter og h\xc3\xb8j service og vil s\xc3\xa5ledes konkurrere med en k\xc3\xa6de som Coop Danmark-ejede Irma. Desuden har F\xc3\xb8tex Food 200 forskellige varer, der ikke umiddelbart findes i andre supermarkeder eller varehuse. Ligesom F\xc3\xb8tex-varehusene har F\xc3\xb8tex Food egen bagerafdeling samt delikatesse. _NEWLINE_F\xc3\xb8tex Food-konceptet blev udarbejdet i 2007-2008 og F\xc3\xb8tex i Sk\xc3\xa6ring ved Aarhus \xc3\xa5bnede som den f\xc3\xb8rste F\xc3\xb8tex Food-butik i 2009. Senere bliver flere af de mindste F\xc3\xb8tex-varehuse omdannet til F\xc3\xb8tex Food \xe2\x80\x93 det g\xc3\xa6lder i f\xc3\xb8rste omgang varehuset i Guldsmedgade i Latinerkvarteret i det indre Aarhus, mens der opf\xc3\xb8res nye butikker i Odder, Fredensborg og Drag\xc3\xb8r. Et af k\xc3\xa6dens fokusomr\xc3\xa5der er Nordsj\xc3\xa6lland, hvor F\xc3\xb8tex ikke har samme styrke som i andre landsdele._NEWLINE_I 2017 er der 10 F\xc3\xb8tex Food-butikker.'